Nr. 2561/19.01.2024

**REFERAT DE APROBARE**

**la Proiectul de hotărâre** **privind darea în folosință gratuită a unui spațiu din imobilul situat în municipiul Cluj-Napoca, strada Al. Vaida Voevod nr. 53-55, identificat cu nr. cadastral 261361, către Filiala Județeană Cluj a Asociației Comunelor din România**

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Imobilul situat în municipiul Cluj-Napoca, strada Al. Vaida Voevod nr. 53-55, înscris în CF nr. 261361 Cluj-Napoca, identificat cu nr. cadastral 261361, face parte din domeniul public al Județului Cluj, în administrarea Consiliului Județean Cluj.  Imobilul figurează în Anexa nr. 1 la Hotărârea Consiliului Județean Cluj nr. 143/2008 privind însușirea Inventarului bunurilor care alcătuiesc domeniul public al Judetului Cluj, așa cum a fost modificată prin anexa nr. 1 la Hotărârea Consiliului Județean Cluj nr. 70/2022, la poziţia nr. crt 5.  Prin adresa nr. 1425/2023 înregistrată la Consiliul Județean Cluj cu nr. 44489/2023, Filiala Județeană Cluj a Asociației Comunelor din România solicită atribuirea unui spațiu necesar pentru desfășurarea activității, pentru o perioadă de 3-4 ani, respectiv pentru perioada în care clădirea Instituției Prefectului Județului Cluj va fi într-un proces de reparații generale.  Filiala Județeană Cluj a Asociației Comunelor din România a dobândit personalitate juridică prin încheierea civilă nr. 3191/CC/23.03.2006 a Judecătoriei Cluj-Napoca pronunțată în dosarul nr. 5515/2006.  Conform Hotărârii Guvernului nr. 156 din 2008, Asociaţia Comunelor din România, persoană juridică de drept privat, fără scop patrimonial, se recunoaşte ca fiind de utilitate publică.  Pentru a veni în sprijinul Filialei Județene Cluj a Asociației Comunelor din România, de comun acord, a fost identificat un spațiu birou cu suprafața de 26,10 mp situat la et. 2 al imobilului situat în municipiul Cluj-Napoca, strada Al. Vaida Voevod nr. 53-55.  În vederea atribuirii dreptului de folosință gratuită asupra bunurilor aflate în proprietatea publică a Județului Cluj, precum și al respectării condițiilor impuse de art. 349-352 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, beneficiarul trebuie să respecte următoarele îndatoriri, cuprinse în contractul de dare în folosință gratuită (comodat) ce se va semna de către comodant și comodatar:   * să conserve spațiul și să se îngrijească de acesta ca un bun proprietar; * să folosească spațiul conform destinației acestuia, respectiv în vederea realizării activităților de birou; * să predea spațiul proprietarului – la data expirării termenului folosinței gratuite sau la data intervenirii unui eveniment dintre cele care conduc la încetarea contractului – în starea în care se afla la data preluării; * să nu transmită, oneros sau cu titlu gratuit, altei persoane folosința bunurilor, dobândită în temeiul actului administrativ; * să suporte cheltuielile ocazionate de folosința spațiului, precum și orice alte cheltuieli rezultate din folosirea acestuia;   - să respecte normele P.S.I., întreaga răspundere pe linie de P.S.I. revenindu-i în totalitate, pe parcursul derulării contractului;  - să nu execute nici un fel de modificări la bunurile sau la instalațiile aferente, care presupun afectarea acestora, fără acordul prealabil, scris, al comodantului;  - să suporte costul lucrărilor de reparații sau amenajări interioare și exterioare la partea de construcții, instalații și accesorii aferente (acolo unde se impun), survenite în urma montării, punerii în funcțiune, exploatării;  - să suporte costul lucrărilor de întreținere la elementele componente devenite necesare ca urmare a uzurii normale a acestora, precum și costul consumabilelor, pe toată durata contractului;  - să suporte cheltuielile necesare folosinței lucrului, precum și orice alte cheltuieli rezultate din folosirea zilnică a bunurilor, neavând dreptul să ceară restituirea lor deoarece acestea sunt accesoriu al folosinței;  - să prezinte, anual, Consiliului Județean Cluj, rapoarte privind activitatea de utilitate publică desfăşurată, gradul de implementare la nivelul colectivităţii, precum şi prognoze şi strategii pentru perioada următoare;   * să permită accesul reprezentanților Consiliului Județean Cluj pentru efectuarea controlului asupra bunurilor; * să nu modifice spațiul, în parte ori în integralitate; * să înștiințeze Consiliul Județean Cluj cu privire la orice tulburare adusă dreptului de proprietate publică, precum şi la existenţa unor cauze sau iminenţa producerii unor evenimente de natură să conducă la imposibilitatea exploatării bunului.   Potrivit art. 349 lit. a) teza finală din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, în cuprinsul actului administrativ prin care se aprobă darea în folosință gratuită, este necesar a fi identificată valoarea de inventar a bunului, aspect care în prezenta situație se dovedește a fi dificil de cuantificat, întrucât spațiul care se dă în folosință gratuită face parte dintr-un imobil-construcție, cu o valoare de inventar globală, fiind identificat doar prin intermediul poziționării acestuia în cadrul construcției, iar nu prin carte funciară distinctă.  Valoarea de inventar a imobilului este de 1.180.867,00 lei, suprafața utilă a imobilului este de 1927,20 mp, rezultând astfel o valoare de 612,74 lei/mp suprafață utilă. În concluzie, spațiul propus spre a fi dat în folosință gratuită Filialei Județene Cluj a Asociației Comunelor din România, în suprafață de 26,10 mp, are o valoare de inventar de 15.992,51 lei. |
| * 1. **Cerinţe care reclamă oportunitatea actului administrativ:** |
| Filiala Județeană Cluj a Asociației Comunelor din România desfășoară activitate de utilitate publică în interesul general al colectivităților locale din Județul Cluj, respectiv:  -armonizează interesele comunelor membre în vederea dezvoltării economico-sociale echilibrate a acestora;  -promovează forme de colaborare și întrajutorare reciprocă a comunelor membre în oricare dintre domeniile: administrativ, economic, financiar, social, cultural și instituțional;  -organizează pe principii de eficiență, eficacitate și economicitate, activități stabilite prin lege ca atribuții ale autorităților administrației publice locale în diverse domenii;  -creează și întreține un sistem informațional integrat, organizează corpuri de specialiști capabili să analizeze și să ofere soluții pentru rezolvarea problemelor comunelor:  -participă împreună cu alte structuri asociative la realizarea de sarcini de interes comun, specifice comunelor;  -realizează acțiuni, lucrări, servicii sau proiecte de interes pentru comunele din județ;  Astfel prin atribuirea în folosință a unui spațiu necesar pentru desfășurarea activității Filialei Județene Cluj a Asociației Comunelor din România, se vine în sprijinul unităților administrativ-teritoriale, comunele din Județul Cluj.  Titularul dreptului de folosință gratuită va răspunde pentru actele sau faptele, contrare dispozițiilor legale, săvârșite în incinta imobilului, pe durata utilizării acestuia în acord cu prevederile contractuale. |
| 1. **Schimbări preconizate:** |
| Se va constitui dreptul de folosință gratuită a Filialei Județene Cluj a Asociației Comunelor din România, asupra unui spațiu birou S=26,10 mp din imobilul situat în municipiul Cluj-Napoca, str. Al. Vaida Voevod nr. 53-55, imobil înscris în CF nr. 261361 Cluj-Napoca, nr. cadastral 261361-C1. |
| **Secțiunea a 2-a - Impactul socio-economic:** |
| nu este cazul |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| nu este cazul |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| nu este cazul |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Hotărârea nu produce efecte asupra actelor administrative în vigoare.  Măsurile de implementare în temeiul hotărârii în cauză vizează următoarele demersuri:  -întocmirea procesului verbal de predare primire a spațiului  -înregistrarea în evidențele financiar-contabile și în evidența tehnică a contractului de dare în folosință gratuită și a procesului verbal de predare-primire încheiat între Consiliul Județean Cluj și Filiala Județeană Cluj a Asociației Comunelor din România |
| **Secțiunea a 6-a – Anexe la referatul de aprobare:** |
| -adresa Filialei Județene Cluj a Asociației Comunelor din România nr. 1425/2023 înregistrată la Consiliul Județean Cluj cu nr. 44489/2023 |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind darea în folosință gratuită a unui spațiu din imobilul situat în municipiul Cluj-Napoca, strada Al. Vaida Voevod nr. 53-55, identificat cu nr. cadastral 261361, către Filiala Județeană Cluj a Asociației Comunelor din România**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. \_\_\_\_\_ din \_\_\_\_\_\_\_\_\_\_\_ privind darea în folosință gratuită a unui spațiu din imobilul situat în municipiul Cluj-Napoca, strada Al. Vaida Voevod nr. 53-55, identificat cu nr. cadastral 261361, către Filiala Județeană Cluj a Asociației Comunelor din România, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 2561/2024; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 2562/2024 şi Avizul cu nr. ..... din . .... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

-adresa Filialei Județene Cluj a Asociației Comunelor din România nr. 1425/2023 înregistrată la Consiliul Județean Cluj cu nr. 44489/2023;

Luând în considerare prevederile:

- art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;

- art. 123 – 140, ale art. 142 -153, ale art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

-art. 173 alin. (1) lit. c) și ale alin. (4) lit. a), ale art. 108 lit. d), ale art. 297 alin. (1) lit. d) și ale art. 349-352 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

-Hotărârii Guvernului nr. 156 din 2008 privind recunoaşterea Asociaţiei Comunelor din România ca fiind de utilitate publică

-art. 874 și art. 875 din Legea privind Codul civil nr. 287/2009 republicată, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se aprobă darea în folosință gratuită, pe o perioadă de 3 ani, către Filiala Județeană Cluj a Asociației Comunelor din România, a unui spațiu la etajul 2, în suprafață de 26,10 mp din imobilul-construcție, înscris în Cartea funciară nr. 261361 Cluj-Napoca, nr. cadastral 261361-C1, situat în municipiul Cluj-Napoca, str. Al. Vaida Voevod nr. 53-55, având o valoare de 15.992,51 lei.

**(2)** Darea în folosință gratuită se acordă pentru desfășurarea activității, în condițiile înscrise în Contractul de dare în folosință gratuită (comodat) cuprins în **Anexa** care face integrantă din prezenta hotărâre.

**(3)** Predarea-primirea spațiului se realizează, pe bază de proces-verbal, în termen de 10 zile lucrătoare de la data semnării de către ambele părți a contractului de dare în folosință gratuită.

**Art. 2.** Se mandateazăPreședintele Consiliului Județean Cluj, domnul Alin Tișe, să semneze în numele și pentru comodant Județul Cluj, contractul de dare în folosință gratuită către comodatar Filiala Județeană Cluj a Asociației Comunelor din România.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Direcția Juridică.

**Art. 4.** Prezenta hotărâre se comunică Direcției Juridice, Direcției Generale Buget-Finanțe, Resurse Umane, Filialei Județene Cluj a Asociației Comunelor din România, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din …… 2024**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

**Anexa la HCJ nr. \_\_\_\_\_\_\_\_\_**

**JUDEȚUL CLUJ FILIALA JUDEȚEANĂ CLUJ A CONSILIUL JUDEȚEAN CLUJ ASOCIAȚIEI COMUNELOR DIN**

**ROMÂNIA**

**Nr. înreg. \_\_\_\_\_\_\_\_\_\_\_\_\_ Nr. înreg. \_\_\_\_\_\_\_\_\_\_\_\_\_**

**CONTRACT DE DARE ÎN FOLOSINȚĂ GRATUITĂ**

**(Comodat)**

**Art. 1 PĂRŢILE CONTRACTANTE**

**JUDEŢUL CLUJ,** prin Consiliul Judeţean Cluj, cu sediul în Municipiul Cluj-Napoca, Calea Dorobanţilor nr. 106, Judeţul Cluj, telefon 0372 640 000, fax 0372 640 070, cod fiscal 4288110, reprezentat legal prin președintele Consiliului Judeţean Cluj - domnul Alin Tișe, în calitate de ***comodant*,**

şi

**FILIALA JUDEȚEANĂ CLUJ A ASOCIAȚIEI COMUNELOR DIN ROMÂNIA**, cu sediul în Municipiul Cluj-Napoca, Bld. 21 Decembrie 1989, nr. 58, cam. 22, Județul Cluj, telefon 0264371270, CIF 18543760, reprezentată prin președinte – domnul Radu-Florin Abrudan, în calitate de ***comodatar,***

În temeiul prevederilor art. 173 alin. (1) lit. c) și alin. (4) lit. a), ale art. 108, ale art. 297 alin. (1) lit. d) și ale art. 349-352 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare și a Hotărârii Guvernului nr. 156 din 2008 privind recunoaşterea Asociaţiei Comunelor din România ca fiind de utilitate publică,

au convenit să încheie prezentul contract de dare în folosință gratuită (comodat), cu respectarea următoarelor clauze:

**Art. 2 OBIECTUL CONTRACTULUI**

Obiectul contractului îl constituie remiterea în folosință gratuită a unui spațiu birou S=26,10 mp din imobilului-construcție înscris în Cartea funciară nr. 261361 Cluj-Napoca, nr. cadastral 261361-C1, situat în municipiul Cluj-Napoca, str. Al. Vaida Voevod nr. 53-55, județul Cluj, în vederea desfășurării activității.

**Art. 3 DURATA CONTRACTULUI**

* 1. Prezentul contract intră în vigoare de la data semnării lui de către ultima parte și este valabil 3 ani.
  2. Perioada contractuală se va calcula de la data intrǎrii ȋn vigoare a contractului, putând fi prelungită cu acordul părţilor, prin act adiţional, în condițiile existente la acea dată.

**Art. 4 DREPTURILE şi OBLIGAŢIILE PĂRŢILOR**

**(1)** Comodantul are următoarele drepturi:

1. să i se restituie bunurile în stare funcţională, în termen maxim de 15 zile lucrătoare de la încetarea contractului pe bază de proces-verbal;
2. să fie informat despre starea în care se găsesc bunurile, periodic sau atunci când va solicita acest lucru;
3. să i se restituie anticipat bunurile, înainte de expirarea contractului, atunci când interesul public legitim o impune, când acesta are o nevoie urgentă şi neprevăzută de bunurile date în comodat sau în cazul în care comodatarul nu îşi îndeplineşte în mod culpabil și prejudicios obligaţiile.
   1. Comodantul are următoarele obligații:
4. să controleze bunurile încredințate comodatarului și starea acestora, ori de câte ori acest lucru este necesar.
5. să nu împiedice în vreun fel pe comodatar să folosească bunurile pe perioada convenită în prezentul contract;
6. să dea comodatarului un preaviz de 15 de zile calendaristice dacă înţelege să denunţe unilateral contractul înainte de expirarea duratei acestuia;

**(4)** Comodatarul are următoarele drepturi:

1. să i se predea bunurile în stare funcţională;
2. să folosească bunurile în conformitate cu destinația acestora.

**(5)** Comodatarul are următoarele obligaţii:

a) să conserve bunurile și să se îngrijească de acestea ca un bun proprietar;

b) în condițiile nerespectării obligațiilor stipulate la punctul a), comodatarul răspunde pentru pieirea bunulurilor împrumutate când aceasta este cauzată de forţa majoră de care comodatarul l-ar fi putut feri întrebuinţând un bun propriu sau când, neputând salva decât unul dintre cele două bunuri, l-a preferat pe al său.

1. să folosească bunurile conform destinației acestora determinată prin contract, respectiv în vederea realizării activităților de birou. Comodantul nu poate permite unui terţ să îl folosească decât cu aprobarea prealabilă a comodantului;
2. să predea bunurile proprietarului – la data expirării termenului folosinței gratuite sau la data intervenirii unui eveniment dintre cele care conduc la încetarea contractului – în starea în care se aflau la data preluării;
3. să nu transmită, oneros sau cu titlu gratuit, altei persoane folosința bunurilor, dobândită în temeiul actului administrativ;
4. să suporte cheltuielile ocazionate de folosința bunurilor, precum și orice alte cheltuieli rezultate din folosirea acestora;
5. să respecte normele P.S.I., întreaga răspundere pe linie de P.S.I. revenindu-i în totalitate, pe parcursul derulării contractului;
6. să nu execute nici un fel de modificări la bunurile sau la instalațiile aferente, care presupun afectarea a acestora, fără acordul prealabil, scris, al comodantului;
7. să suporte costul lucrărilor de reparații sau amenajări interioare și exterioare la partea de construcții, instalații și accesorii aferente (acolo unde se impun), survenite în urma montării, punerii în funcțiune, exploatării;
8. să suporte costul lucrărilor de întreținere la elementele componente devenite necesare ca urmare a uzurii normale a acestora, precum și costul consumabilelor, pe toată durata contractului;
9. să suporte cheltuielile necesare folosinței lucrului, precum și orice alte cheltuieli rezultate din folosirea zilnică a bunurilor, neavând dreptul să ceară restituirea lor deoarece acestea sunt accesoriu al folosinței;
10. să prezinte, anual, Consiliului Județean Cluj, rapoarte privind activitatea de utilitate publică desfăşurată, gradul de implementare la nivelul colectivităţii, precum şi prognoze şi strategii pentru perioada următoare;

m) să permită accesul reprezentanților Consiliului Județean Cluj pentru efectuarea controlului asupra bunurilor;

n) să nu modifice bunurile, în parte ori în integralitatea lor;

o) să înștiințeze Consiliul Județean Cluj cu privire la orice tulburare adusă dreptului de proprietate publică, precum şi la existenţa unor cauze sau iminenţa producerii unor evenimente de natură să conducă la imposibilitatea exploatării bunurilor.

**Art. 5 ÎNCETAREA CONTRACTULUI**

Prezentul contract încetează:

1. de drept, la expirarea duratei contractului, dacă nu a fost acordată prelungirea acestuia;
2. prin acordul de voinţă al părţilor;
3. prin denunţarea unilaterală a contractului, cu preaviz de 15 de zile calendaristice;
4. dacă vreuna dintre părți nu își respectă obligațiile asumate;
5. prin dispariţia bunului, cu posibilitatea recuperării prejudiciului de la comodatar în situaţia în care prejudiciul este cauzat din culpa sa;

**Art. 6 RISCURI**

Comodatarul va suporta riscul deteriorării sau pieirii bunurilor, chiar dacă se datorează unei forţe majore, în următoarele cazuri:

1. întrebuinţarea bunurilor contrar destinaţiei lor;
2. folosirea bunurilor după încetarea prezentului contract.

**Art. 7 FORŢA MAJORĂ**

(1) Forţa majoră este constatată de o autoritate competentă.

**(2)** Forţa majoră exonerează părţile comodatare de îndeplinirea obligaţiilor asumate prin prezentul contract, pe toată perioada în care aceasta acţionează.

**(3)** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**(4)** Partea comodatară care invocă forţa majoră are obligaţia de a notifica celeilalte părţi, imediat (maximum 3 zile de la producere) şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**(5)** Partea comodatară care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

**(6)** Dacă forţa majoră acţionează sau se estimează că va acţiona o perioadă mai mare de 90 de zile, fiecare parte va avea dreptul să notifice celeilalte părţi încetarea prezentului Contract, fără ca vreuna din părți să poată pretinde celeilalte daune-interese.

**Art. 8 COMUNICAREA ÎNTRE PĂRȚI ȘI REPREZENTANȚII AUTORIZAȚI AI PĂRȚILOR**

* 1. Orice comunicare/notificare între părţi, referitoare la îndeplinirea prezentului Contract trebuie să fie realizată și transmisă în scris, într-o formă ce poate fi citită, reprodusă și înregistrată.
  2. Orice comunicare între Părți trebuie să conțină precizări cu privire la elementele de identificare ale Contractului (cel puțin titlul și numărul, data Contractului) precum și ale Părților și să fie transmisă la adresa/adresele menționată/menționate în Contract sau actele adiționale.
  3. Dacă nu se stipulează altfel, sunt considerate a fi comunicate în mod satisfăcător numai notificările transmise la adresa unei Părți astfel cum este menționată la art. 8 alin. (2) din prezentul Contract, cu rezerva că fiecare dintre Părți poate notifica o adresă diferită sau adițională la care comunicările urmează a fi trimise începând cu acel moment, cu condiția ca notificarea trimisă la adresa indicată anterior să fie considerată validă și recepționată.
  4. Părțile se declară de acord că nerespectarea cerințelor privind modificarea datelor de contact prevăzute la art. 8 alin. (3) din prezentul Contract să fie sancționată cu inopozabilitatea respectivei comunicări.
  5. Orice comunicare făcută de Părți este considerată realizată în cazul în care se face astfel cum este stabilit în Contract/Act aditional/notificare validă.
  6. Orice document scris trebuie înregistrat atât în momentul transmiterii, cât şi în momentul primirii.
  7. Orice comunicare făcută de Părți se redactează în scris și se depune personal de Parte sau expediată prin scrisoare recomandată cu confirmare de primire sau prin serviciu de curierat care asigură confirmarea primirii documentului.
  8. Comunicările între Părți se pot face și prin fax sau e-mail, cu condiția confirmării în scris a primirii comunicării.
  9. Orice comunicare făcută de una dintre Părți este considerată primită:

1. la momentul înmânării, dacă este depusă personal de către una dintre Părți, la serviciul de registratură în timpul programului de lucru;
2. la momentul primirii de către destinatar, în cazul trimiterii prin scrisoare recomandată cu confirmare de primire, la serviciul de registratură în timpul programului de lucru;
3. la momentul primirii confirmării de către expeditor, în cazul în care comunicarea este făcută prin fax, cu condiția ca, în fiecare caz în care transmiterea comunicărilor, făcută prin fax se produce după ora 16:00 într-o zi lucrătoare, se va considera că serviciul de transmitere s-a produs la ora 09:00 a următoarei zi lucrătoare.
   1. Imposibilitatea de transmitere a comunicărilor, din cauza schimbării de adresă cu privire la care nu a fost dată nici o notificare sau respingerea oricărei notificări ori refuzul de acceptare a comunicării, se va considera drept primire a notificării la data la care a survenit imposibilitatea transmiterii acesteia sau respingerea ori refuzul acceptării acesteia.
   2. Confirmarea de primire se face în maximum 24 (douăzecișipatru) ore.
   3. Comunicările între părți vor fi remise la adresele sau numerele de fax ale Părții, prezentate mai jos sau la acele alte adrese sau numere de fax comunicate anterior părții remitente în conformitate cu prezenta, cu condiţia confirmării în scris a primirii comunicării.
   4. Adresele la care se transmit comunicările sunt următoarele:

Pentru **Comodant**: [JUDEȚUL CLUJ prin CONSILIUL JUDEȚEAN CLUJ]

Adresă: [mun. Cluj-Napoca, Calea Dorobanților nr. 106, jud. Cluj]

Telefon: [0372-64.00.00]

Fax: [0372-64.00.70]

E-mail: [infopublic@cjcluj.ro]

Pentru **Comodatar**: [FILIALA JUDEȚEANĂ CLUJ A ASOCIAȚIEI COMUNELOR DIN ROMÂNIA]

Adresă: [mun. Cluj-Napoca, Bld. 21 Decembrie 1989, nr. 58, cam. 22, jud. Cluj]

Telefon: [0264-37.12.70]

E-mail: [radu.abrudan@acorcluj.ro]

* 1. Orice modificare a adresei de corespondență este opozabilă celeilalte părți numai dacă a fost comunicată celeilalte părți prin scrisoare recomandată cu confirmare de primire.
  2. Comunicările verbale nu se iau în considerare de niciuna dintre părți dacă nu sunt confirmate în scris, prin intermediul uneia dintre modalitățile prevăzute mai sus.
  3. Pentru evitarea oricărui dubiu, Părțile convin ca prevederile acestui articol să nu se aplice în legătură cu comunicarea oricărui act, citație, act de procedură, hotărâre judecătorească sau alt asemenea document cu privire sau în legătură cu orice proceduri judiciare.
  4. Reprezentanții legali ai Părților sunt singurii care pot exprima în scris și semna orice acord de voință, notificare, Dispoziție sau orice alte documente care intervin în orice moment al executării prezentului Contract.

**Art. 9 VERIFICĂRI**

**(1)** Comodatarul are obligaţia de a verifica modul de folosire a activelor pentru a stabili conformitatea lor cu legislaţia în vigoare și cu prevederile prezentului Contract.

**(2)** În cazul în care reprezentanţii Comodatarului însărcinaţi cu verificările constată că bunul nu este folosit în conformitate cu solicitările Comodatarului şi prevederile Contractului, vor consemna aspectele semnalate într-un Procesul Verbal şi îl vor notifica în mod corespunzător pe Contractant stabilind inclusiv termenul acordat pentru remedieri.

**Art. 10 SANCȚIUNI**

(1)Constituie contravenţii dacă nu sunt săvârşite în astfel de condiţii încât să fie considerate, potrivit legii penale, infracţiuni:

a) încălcarea prevederilor art. 350 alin. (2);

b) încălcarea prevederilor art. 351 alin. (1).

(2) Contravenţiile prevăzute la alin. (1) lit. a) se sancţionează cu amendă de la 5.000 lei la 15.000 lei.

(3)Contravenţiile prevăzute la alin. (1) lit. b) se sancţionează cu amendă de la 5.000 lei la 10.000 lei.

(4)Constatarea contravenţiilor şi aplicarea sancţiunilor se fac de către persoane împuternicite de structurile cu atribuţii de control.

(5)Contravenţiilor prevăzute în prezentul articol le sunt aplicabile dispoziţiile Ordonanţei Guvernului nr. 2/2001, cu modificările şi completările ulterioare.

**Art. 11. SOLUŢIONAREA LITIGIILOR**

**(1)** Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**(2)** Părțile trebuie să răspundă la o solicitare de soluționare pe cale amiabilă în termen de maxim 10 zile de la solicitare.

**(3)** Dacă disputa nu este astfel soluționată în termenul stabilit la art. 9 alin. (2) din prezentul Contract și Părțile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la soluția pe care o întrevăd pentru rezolvarea ei.

**(4)** Dacă încercarea de soluționare pe cale amiabilă eșuează sau dacă una dintre Părți nu răspunde în termen la solicitare, oricare dintre Părți se poate adresa direct instanțelor competente.

Art. 12 DISPOZIŢII FINALE

Modificarea prezentului contract se poate realiza cu acordul părţilor, prin act adiţional.

**Art.13 - LEGEA APLICABILĂ CONTRACTULUI**

Legea aplicabilă prezentului Contract, este legea română, Contractul urmând a fi interpretat potrivit acestei legi.

**Art. 14.** Părţile au înțeles să încheie prezentul Contract în 2 (două) exemplare, câte unul pentru fiecare parte, la data de ......................pentru comodant, respectiv la data de .........................pentru comodatar.

COMODANT, COMODATAR,

JUDEȚUL CLUJ FILIALA JUDEȚEANĂ CLUJ ACONSILIUL JUDEȚEAN CLUJ ASOCIAȚIEI COMUNELOR DIN

ROMÂNIA

PREȘEDINTE PREȘEDINTE

ALIN TIȘE RADU-FLORIN ABRUDAN

Director general

LĂCRIMIOARA HULDUȘAN

Director executiv

ȘTEFAN ILIESCU

Vizat

Control Financiar Preventiv

Vizat

Serviciul Juridic

**PREŞEDINTE Contrasemnează:**

**Alin Tişe SECRETAR GENERAL AL JUDEŢULUI**

**Simona Gaci**

Nr. 2562/19.01.2024

**RAPORT DE SPECIALITATE**

|  |  |  |  |  |
| --- | --- | --- | --- | --- |
| **Titlul proiectului de hotărâre** | | privind darea în folosință gratuită a unui spațiu din imobilul situat în municipiul Cluj-Napoca, strada Al. Vaida Voevod nr. 53-55, identificat cu nr. cadastral 261361, către Filiala Județeană Cluj a Asociației Comunelor din România | | |
| **Compartiment de resort:** | | Direcția Juridică | | |
| **Secțiunea 1 – Documentare și analiză:** | | | | |
| Imobilul situat în municipiul Cluj-Napoca, strada Al. Vaida Voevod nr. 53-55, înscris în CF nr. 261361 Cluj-Napoca, identificat cu nr. cadastral 261361, face parte din domeniul public al Județului Cluj, în administrarea Consiliului Județean Cluj.  Imobilul figurează în Anexa nr. 1 la Hotărârea Consiliului Județean Cluj nr. 143/2008 privind însușirea Inventarului bunurilor care alcătuiesc domeniul public al Judetului Cluj, așa cum a fost modificată prin anexa nr. 1 la Hotărârea Consiliului Județean Cluj nr. 70/2022, la poziţia nr. crt 5.  Prin adresa nr. 1425/2023 înregistrată la Consiliul Județean Cluj cu nr. 44489/2023, Filiala Județeană Cluj a Asociației Comunelor din România solicită atribuirea unui spațiu necesar pentru desfășurarea activității, pentru o perioadă de 3-4 ani, respectiv pentru perioada în care clădirea Instituției Prefectului Județului Cluj va fi într-un proces de reparații generale  Potrivit art. 287 din O.U.G. nr. 57/2019 privind Codul administrativ, cu modificările şi completările ulterioare, pentru bunurile aparţinând domeniului public al unităţii administrativ-teritoriale, entităţile care exercită dreptul de proprietate publică sunt autorităţile deliberative ale administraţiei publice locale, în speţă Consiliul Județean Cluj. | | | | |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | | |
| Conform prevederilor din **Ordonanța de urgență a Guvernului nr. 57/2019** privind Codul administrativ, cu modificările și completările ulterioare:   * **art. 108** - Administrarea domeniului public şi privat al unităţilor administrativ-teritoriale   *“Consiliile locale şi consiliile judeţene hotărăsc, în condiţiile prevăzute în partea a V-a a prezentului cod, ca bunurile ce aparţin domeniului public sau privat, local sau judeţean, după caz, să fie:*  *d) date în folosinţă gratuită* ***instituţiilor de utilitate publică****;”*   * **art. 173 alin. (1) lit. c)**   *„(1) Consiliul judeţean îndeplineşte următoarele categorii principale de atribuţii:*  *………………*  *c) atribuţii privind administrarea domeniului public şi privat al judeţului;”*  - **art. 173 alin. (4) lit. a)**  *“(4) În exercitarea atribuţiilor prevăzute la alin. (1) lit. c), consiliul judeţean:*  *a) hotărăşte darea în administrare, concesionarea, închirierea sau* ***darea în folosinţă gratuită a bunurilor proprietate publică a judeţului****, după caz, precum şi a serviciilor publice de interes judeţean, în condiţiile prezentului cod;”*  Filiala Județeană Cluj a Asociației Comunelor din România a dobândit personalitate juridică prin încheierea civilă nr. 3191/CC/23.03.2006 a Judecătoriei Cluj-Napoca pronunțată în dosarul nr. 5515/2006.  Conform Hotărârii Guvernului nr. 156 din 2008, Asociaţia Comunelor din România, persoană juridică de drept privat, fără scop patrimonial, se recunoaşte ca fiind de utilitate publică.  În concluzie, sunt îndeplinite condițiile pentru ca spațiul în suprafață de 26,10 mp, din imobilul-construcție, înscris în Cartea funciară nr. 261361 Cluj-Napoca, nr. cadastral 261361-C1, situat în municipiul Cluj-Napoca, str. Al. Vaida Voevod nr. 53-55, să fie dat în folosință gratuită către Filiala Județeană Cluj a Asociației Comunelor din România.  Pentru a fi respectate prevederile art. 349-351 din **Ordonanța de urgență a Guvernului nr. 57/2019** privind Codul administrativ, cu modificările și completările ulterioare, se propune înscrierea drepturilor și a obligațiilor proprietarului și ale titularului dreptului de folosință gratuită într-un contract ce face parte integrantă din actul administrativ. | | | | |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):*** | | | | |
| Hotărârea nu produce efecte financiare asupra bugetului Județului Cluj, asupra mediului concurențial şi domeniului ajutoarelor de stat sau asupra mediului.  În urma adoptării acestei hotăriri, se va proceda semnarea de către părți a Contractului anexă la hotărâre și la întocmirea procesului verbal de predare-primire. | | | | |
| ***Secțiunea a 4-a - Concluzii/propuneri:*** | | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a” | | | | |
|  | **Prenume și nume** | | **Data** | **Semnătura** |
| Avizat: Director executiv | Ștefan ILIESCU | |  |  |
| Verificat: Șef birou | Alin DANCI | |  |  |
| Elaborat: Consilier | Anca RUS | |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| Direcția Juridică | 18.01.2024 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Cristina Ilinca |  | | Avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| GACI SIMONA | individual | | Avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 4 |  |  |  |